CELEX: 62014CN0134
Language: el
Date: 2014-03-21 00:00:00
Title: Υπόθεση C-134/14: Προσφυγή της 21ης Μαρτίου 2014 — Ευρωπαϊκή Επιτροπή κατά Συμβουλίου της Ευρωπαϊκής Ένωσης

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/26
            
         Προσφυγή της 21ης Μαρτίου 2014 — Ευρωπαϊκή Επιτροπή κατά Συμβουλίου της Ευρωπαϊκής Ένωσης
   (Υπόθεση C-134/14)
   2014/C 175/32
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: R. Lyal, W. Mölls και D. Martin)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να ακυρώσει την οδηγία 2013/62/ΕΕ του Συμβουλίου, της 17ης Δεκεμβρίου 2013, για την τροποποίηση της οδηγίας 2010/18/ΕΕ, σχετικά με την εφαρμογή της αναθεωρημένης συμφωνίας-πλαισίου για τη γονική άδεια που συνήφθη από τις οργανώσεις BUSINESSEUROPE, UEAPME, CEEP και ETUC, λόγω της τροποποίησης του καθεστώτος της Μαγιότ έναντι της Ευρωπαϊκής 'Ενωσης (1)·
            
         
               —
            
            
               να διατηρήσει σε ισχύ τα αποτελέσματα της οδηγίας 2013/62/ΕΕ μέχρι την έναρξη ισχύος νέας οδηγίας στηριζόμενης στην κατάλληλη νομική βάση·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η Επιτροπή ζητεί την ακύρωση της οδηγίας 2013/62/ΕΕ που το Συμβούλιο εξέδωσε επί της νομικής βάσεως του άρθρου 349 ΣΛΕΕ.
   Η Επιτροπή προσάπτει στο Συμβούλιο ότι εξέδωσε αυτή την οδηγία ενώ η ίδια είχε προτείνει η πράξη αυτή να στηρίζεται σε τομεακή νομική βάση, ήτοι στο άρθρο 155, παράγραφος 2, ΣΛΕΕ.
   Θεωρεί ότι, με γνώμονα τον σκοπό της προσβαλλομένης οδηγίας, το άρθρο 349 ΣΛΕΕ δεν μπορεί να χρησιμοποιείται εγκύρως ως νομική βάση. Το τελευταίο αυτό άρθρο 349 ΣΛΕΕ εφαρμόζεται μόνον αν πρόκειται για απόκλιση από την αρχή της εφαρμογής του πρωτογενούς δικαίου στις εξόχως απόκεντρες περιοχές, όπως ορίζεται στο άρθρο 355, παράγραφος 1, ΣΛΕΕ. Όμως, η επίδικη οδηγία, χωρίς να αποκλίνει από τις Συνθήκες, προσαρμόζει μόνον το παράγωγο δίκαιο για να ανταποκριθεί στην κατάσταση που δημιουργήθηκε με την αλλαγή του καθεστώτος της Μαγιότ. Η ερμηνεία αυτή δεν ενισχύεται μόνον από το γράμμα του άρθρου 349 ΣΛΕΕ, αλλά επίσης από το σύστημα των νομικών βάσεων της Συνθήκης, καθώς και από το ιστορικό του άρθρου αυτού.
   
      (1)  ΕΕ L 353, σ. 7.